اوستن ريتشارد بوست بالانجليزى: Austin Richard Post (مواليد 4 يوليه 1995 –) المعروف باسمه الفنى بوست مالون بالانجليزى: Post Malone هو مغنى، ورابر، وكاتب اغانى، ومنتج اغانى امريكانى. كان اول البوم ليه عباره عن ميكس تيب نزل سنه 2016، وكان اسمه 26 اغسطس؛ اشارة لتاريخ نزول اول البوم استوديو ليه، بس الالبوم منزلش فى التاريخ ده بسبب مشاكل حصلت، وعشان كده بوست قدم اعتذار يوم 27 اغسطس، وفعلا الالبوم نزل يوم 9 ديسمبر، وحقق نجاح كبير. الالبوم ده كان اسمه ستونى، وبوست نزل منه 6 اغانى سينجل: وايت ايفرسون، وتو يونج، وجو فليكس، وديجا فو مع المغنى العالمى جستن بيبر، وكونجرتيوليشان مع الرابر كويفو. بوست نزل تانى البوماته الاستوديو سنة 2018، وكان اسمه بيربونجز وبنتليز، ونزل منه 5 اغانى سينجل: روك ستار مع الرابر 21 سافاج، وكاندى بينت، وسايكو مع الرابر تاى دولا ساين، وبال فور مى مع الرابر العالمية نيكى ميناج، واخيرا بيتر ناو. نزل بوست تالت البوماته الاستوديو سنة 2019، وكان اسمه هوليوودز بلييدنج، ونزل منه 5 اغانى سينجل: واو، وجود باى مع الرابر يانج ثاج، وسيركلز، وإنيميز مع الرابر دا بيبي، وآلرجيك.